फूलों की देखभाल के उपाय
सबसे सुंदर फूल और उनके बारे में जानकरी
भारत में मौजूद हैं यह खूबसूरत Flower Valleys, देखकर मंत्रमुग्ध हो जाएंगी ...
इस बात में कोई दोराय नहीं है कि फूल प्रकृति की सबसे सुंदर रचनाओं में से एक है। इन्हें देखते ही चेहरे पर मुस्कान छा जाती है। तभी तो हर शुभ अवसर से लेकर सजावट में इनका इस्तेमाल किया जाता है, ...
यूनेस्को की वर्ल्ड हेरिटेज साइट
उत्तराखंड में फूलों की घाटी भारत की सबसे शानदार फूलों की घाटी है। यह <anchor>यूनेस्को की वर्ल्ड हेरिटेज साइट</anchor> भी है। उत्तराखंड में फूलों की घाटी हिमालय के पश्चिमी भाग में समुद्र तल से 3,658 मीटर की ऊंचाई पर स्थित भुइंदर घाटी के मध्य में है। यह उत्तराखंड में गोविंदघाट जोशीमठ के पास है। यह स्थानिक अल्पाइन फूलों की घाटियों और अविश्वसनीय रूप से प्राकृतिक सौंदर्य के लिए लोकप्रिय है। जब आप वैली ऑफ फ्लॉवर्स की यात्रा करते हैं, तो आपको ब्रह्म कमल, येलो कोबरा लिली, जैक्वमोंट की कोबरा लिली, वैलिच के कोबरा लिली, एलिगेंट स्लिपर आर्किड, हिमालयन स्लीक आर्किड, हिमालयन मार्श आर्किड आदि कई दुर्लभ फूल दिखाई देते हैं। इस फूलों की घाटी की यात्रा करने के लिए सबसे अच्छा समय जून से सितंबर तक का माना जाता है। यहां पर भारतीयों के लिए एंट्री फीस 150 रूपए और विदेशियों के लिए 600 रूपए है। साथ ही प्रवेश का समय सुबह 7.00 बजे से दोपहर 2.00 बजे तक ही है, वहीं बाहर निकलने का समय शाम 5 बजे तक है।
Know About Some Gandhi Museum In India In Hindi | know about some gandhi museum in india | HerZindagi
### Select Your Language

चाहिए कुछ ख़ास?

5/5शेष फ्री लेख

# राष्ट्रपिता महात्मा गांधी को जानना है करीब से, तो जरूर देखें यह म्यूजियम

अगर आप राष्ट्रपिता महात्मा गांधी के जीवन यापन व उनके विचारों को करीब से देखना व महसूस करना चाहती हैं तो आपको देश के अलग-अलग राज्यों में स्थित इन गांधी म्यूजियम का दौरा एक बार जरूर करना चाहिए।

- Mitali Jain
- Editorial
- Updated -2021-04-18, 13:00 IST

gandhi museum main

महात्मा गांधी जिन्हें मोहनदास करमचंद गांधी, बापू या राष्ट्रपिता के नाम से भी पुकारा जाता है, भारतीय स्वतंत्रता आंदोलन के प्रमुख नेता थे। उन्होंने देश की जनता को हिंसा का मार्ग छोड़कर अहिंसा के आधार पर स्वतंत्रता प्राप्त करने के लिए प्रेरित किया। उन्होंने असहयोग आंदोलन से लेकर नमक सत्याग्रह और भारत छोड़ो आंदोलन जैसे कई आंदोलन के जरिए भारत को स्वतंत्रता दिलवाने में अहम् भूमिका निभाई। आज पूरे देश में राष्ट्रपिता महात्मा गांधी का नाम बेहद सम्मान के साथ लिया जाता है।

साथ ही आने वाली पीढ़ी को उनके विचारों से अवगत करवाने और उनके सादे जीवन की झलक दिखाने के लिए देश के कई राज्यों में गांधी म्यूजियम बनाए गए हैं। बता दें कि बापू ने हमेशा परम्परागत भारतीय पोशाक धोती व सूत से बनी शाल पहनी जिसे वे स्वयं चरखे पर सूत कातकर हाथ से बनाते थे। आज हम आपको इन्हीं गांधी म्यूजियम में से कुछ के बारे में बता रहे हैं, जहां पर आपको एक बार जरूर जाना चाहिए-

## नेशनल गांधी म्यूजियम, नई दिल्ली

नेशनल गांधी म्यूजियम नई दिल्ली में स्थित एक संग्रहालय है। यह महात्मा गांधी के जीवन और सिद्धांतों को प्रदर्शित करता है। 1948 में गांधी की हत्या के तुरंत बाद मुंबई में सबसे पहले यह संग्रहालय खोला गया। 1961 में राज घाट, नई दिल्ली जाने से पहले संग्रहालय कई बार स्थानांतरित हुआ। दरअसल, 30 जनवरी 1948 को महात्मा गांधी की हत्या कर दी गई थी। उनकी मृत्यु के कुछ समय बाद, कलेक्टरों ने गांधी के जीवन के बारे में महत्वपूर्ण जानकारी जुटाना शुरू किया। मूल रूप से गांधी से जुड़ी व्यक्तिगत वस्तुओं, समाचार पत्रों और पुस्तकों को मुंबई ले जाया गया। इसके बाद 1951 में, आइटमों को नई दिल्ली में कोटा हाउस के पास इमारतों में ले जाया गया। बाद में 1959 में, महात्मा गांधी की समाधि के बगल में गांधी संग्रहालय, राजघाट, नई दिल्ली में स्थानांतरित हुआ। महात्मा गांधी की हत्या की 13 वीं वर्षगांठ पर 1961 में आधिकारिक तौर पर संग्रहालय खोला गया, जब भारत के राष्ट्रपति डॉ राजेंद्र प्रसाद ने इसे औपचारिक रूप से खोला।

## गांधी मेमोरियल म्यूजियम, मदुरै

गांधी मेमोरियल म्यूजियम 1959 में स्थापित, गांधी के लिए एक स्मारक संग्रहालय है जो भारत के तमिलनाडु के मदुरै शहर में स्थित है। यह अब देश के पांच प्रमुख गांधी संग्रहालय में से एक है। इसमें गांधी द्वारा पहने गए खून से सने कपड़ों का भी एक हिस्सा शामिल है जब उनकी हत्या नाथूराम गोडसे ने की थी। इस संग्रहालय में एक मूल पत्र है जो व्यक्तिगत रूप से गांधीजी द्वारा देवकोटाई के नारायणन सत्संगी को लिखा गया है। गांधीजी द्वारा स्वतंत्रता सेनानी और कवि सुब्रमण्यम भारती को भेजे गए बधाई संदेश को भी इस संग्रहालय में संरक्षित किया गया है। एक और दिलचस्प पत्र महात्मा गाँधी द्वारा एडोल्फ हिटलर को “प्रिय मित्र“ के रूप में संबोधित करते हुए लिखा गया है।

## मणि भवन गांधी संग्रहालय, मुम्बई

मणि भवन एक साधारण पुराने स्टाइल से बनी दो मंजिला इमारत है। जो मुंबई के लबर्नम रोड पर स्थित है। जब भी गांधीजी 1917 से 1934 के बीच मुंबई में थे, वे यहीं रहे। अब इसे एक संग्रहालय और अनुसंधान केंद्र में बदल दिया गया है। यह श्री रेवाशंकर जगजीवन झावेरी का था, जो गांधी के मित्र थे और उस अवधि के दौरान उनकी मेजबानी करते थे। यह मणि भवन ही था, जहां से गांधी ने रौलट एक्ट के खिलाफ सत्याग्रह शुरू किया और स्वदेशी, खादी और हिंदू-मुस्लिम एकता का प्रचार किया। 1955 में यह भवन गांधीजी के स्मारक के रूप में समर्पित किया गया था।

## साबरमती आश्रम व म्यूजियम, अहमदाबाद

इस म्यूजियम की स्थापना 1963 में की गई। अगर आप बापू के जीवन को करीब से देखना चाहती हैं तो आपको इस म्यूजियम में जरूर जाना चाहिए। यहां पर गांधी जी के मूल व फोटोस्टेट दोनों रूपों में 34,065 पत्र मौजूद हैं। इसके अलावा, पुस्तकालय में गांधीजी के जीवन, काम और शिक्षण से संबंधित अंग्रेजी, हिंदी और गुजराती में 50 से अधिक पत्रिकाओं के साथ पढ़ने के कमरे के साथ लगभग 21,500 किताबें हैं।

## Recommended Video

अगर आपको यह लेख अच्छा लगा हो तो इसे शेयर जरूर करें व इसी तरह के अन्य लेख पढ़ने के लिए जुड़ी रहें आपकी अपनी वेबसाइट हरजिन्दगी के साथ।

आपकी स्किन और शरीर आपकी ही तरह अलग है। आप तक अपने आर्टिकल्स और सोशल मीडिया हैंडल्स के माध्यम से सही, सुरक्षित और विशेषज्ञ द्वारा वेरिफाइड जानकारी लाना हमारा प्रयास है, लेकिन फिर भी किसी भी होम रेमेडी, हैक या फिटनेस टिप को ट्राई करने से पहले आप अपने डॉक्टर की सलाह जरूर लें। किसी भी प्रतिक्रिया या शिकायत के लिए, compliant_gro@jagrannewmedia.com पर हमसे संपर्क करें।

#### आपके लिए ख़ास

### कारों के शौकीन लोगों को देश में स्थित इन कार म्यूजियम के बारे में जरूर जानना चाहिए

### भुज के इन म्यूजियम को देखने का है अपना एक अलग अनुभव, आप भी घूम आएं

### उत्तराखंड के ये म्यूजियम हैं बेहद खास, जानिए इनके बारे में

### बाइक के शौकीन लोग जरूर देखें यह अमेजिंग म्यूजियम

#### Most Searched

सोशल मीडिया पर हमसे जुड़ें

Copyright © 2024 Her Zindagi